1950. aastal elas Rumeenias väidetavasti 500 ilvest, 10 a pärast 2 korda rohkem. Veel aastakümnega vähenes nende arv 800ni kiskjate mürgitamise kampaania tõttu, ent juba vahemikus 1987-90 väitsid jahimehed, et Rumeenias elas 1500 ilvest ja neid hakati tapma iga aasta, esialgu 10-20 kaupa. 1984. aastal oli jahihooaeg jaanuaris, hiljem jaanuarist aprilli lõpuni, siis poolest septembrist märtsi lõpuni, kuid jahimehed nõudsid aina rohkem. Ilveseid jahiti taas 28-84 looma aastas, nagu 1950ndail: näiteks 1955. aastal lasti 70 ja 1999. aastal 72 ilvest. Euroopasse saadeti teised numbrid: kvoot oli küll 250 looma, ometi ei olevat Rumeenias vahemikus 1996-98 ja 2001. aastal lastud mitte ühtegi ilvest, 2000. aastal olevat lastud 13 ja 1999. aastal 30 (42 maha salatud). Jahihooaeg seati 1. septembrist 31. märtsini, kuid jahimehed nurisesid ikka veel.